DA Den Europæiske Unions Tidende C 293/1

BERETNING OM DE FINANSIELLE AKTIVITETER I 2010

Sektion II — Det Europæiske Råd og Rådet

2011/C 293/01

INDHOLDSFORTEGNELSE

1. SAMMENFATNING

2. INDLEDNING

3. MÅLSÆTNINGER OG BUDGET FOR REGNSKABSÅRET 2010

3.1. De vigtigste administrative målsætninger

3.2. Opstilling af Det Europæiske Råds og Rådets budget for 2010

3.2.1. Fælles budgetstruktur

3.2.2. Supplerende bevillinger i tilknytning til Lissabontraktaten

3.2.3. Budget 2010

3.2.4. Budgettet for 2010 og de finansielle overslag for udgiftsområde 5 i EU's budget

4. SAMLET OVERSIGT OVER GENNEMFØRELSEN AF BUDGETTET I 2010

4.1. Aktiviteter og målsætninger i 2010

4.1.1. Det Europæiske Råds og Rådets aktiviteter i 2010

4.1.2. Opfyldelse af de administrative målsætninger i 2010

4.2. Indtægter

4.2.1. Indtægter akkumuleret i 2010

4.2.2. Indtægter akkumuleret inden 2010

4.3. Udgifter i 2010

4.3.1. Oversigt over gennemførelsen af budgettet i 2004-2010

4.3.2. Gennemførelse af bevillingerne, opdelt på kategorier, i 2010

4.3.3. Budgetændringer i 2010

4.4. Fremførte bevillinger

4.4.1. Gennemførelsen vedrørende fremførte bevillinger fra 2009

4.4.2. Bevillinger fremført fra 2010 til 2011

4.5. Formålsbestemte indtægter

4.5.1. Formålsbestemte indtægter akkumuleret inden 2010

4.5.2. Formålsbestemte indtægter akkumuleret i 2010

1. SAMMENFATNING

2010 var et år med gennemgribende ændringer for sektion II i EU's budget. Som følge af Lissabontraktatens ikrafttræden omfatter denne sektion ekstra udgifter, der er afsat til driften af Det Europæiske Råd.

Ændringsskrivelsen til det foreløbige budgetforslag for regnskabsåret 2010 for Rådet (15639/1/09) omfattede en teknisk bevilling på yderligere 25 mio. EUR i sektion II i EU's budget til driften af Det Europæiske Råd og dets formand.

I 2010 har Generalsekretariatet for Rådet (GSR) også forberedt sin organisation på konsekvenserne af oprettelsen af Tjenesten for EU's Optræden Udadtil. Den 1.1.2011 overførte GSR 411 stillinger og 80 mio. EUR til denne nye EU-organisation.

Samtidig fortsatte GSR sin administrative modernisering og indførte forbedringer af arbejdsmiljøet, it og den økonomiske forvaltning. Det arbejdede også videre med sit byggeprojekt Résidence Palace, der skal konverteres til hovedsæde for Det Europæiske Råd og samlingerne i Rådet fra og med 2014.

Det Europæiske Råds og Rådets budget for 2010 blev fastsat til 633,6 mio. EUR. Ved slutningen af regnskabsåret 2010 var der brugt i alt 592,9 mio. EUR (svarende til en gennemførelsesprocent på 93,6 %).

De vigtigste årsager til underudnyttelsen på 40,7 mio. EUR er:

— mindre behov for tolkning (9,1 mio. EUR)

— manglende opfyldelse af stillingsfortegnelsen og lavere lønudgifter (8,7 mio. EUR)

— underudnyttelse af delegationernes rammebeløb til rejseudgifter i afsnit II (6,9 mio. EUR)

— ingen aktivering af reserven (6 mio. EUR)

— udsættelse af nogle it-projekter i afsnit III, som f.eks. SESAME (2,8 mio. EUR)

— mindre behov for indretningsarbejde i Rådets bygninger (1,9 mio. EUR) og besparelser på missioner (0,9 mio. EUR).

Gennemførelsen vedrørende beløb, der er fremført fra 2009 til 2010, beløb sig til i alt 34,2 mio. EUR ud af 41,1 mio. EUR. Uanset årsagerne (f.eks. manglende levering af arbejder/varer/tjenesteydelser, manglende fakturering af GSR) bør gennemførelsen vedrørende de fremførte beløb øges i fremtiden. Det vil reducere risikoen for at anvende det følgende års budget til tidligere års udgifter.

GSR's forvaltning af indtægter i 2010 beløb sig til 100,5 mio. EUR. Deraf blev 92,9 mio. EUR blev opkrævet inden for regnskabsåret, mens resten opkræves i 2011.

Størstedelen (60,6 mio. EUR eller 65 %) af disse indtægter er opkrævet i forbindelse med EF-skatter og diverse EF-afgifter fra GSR's personale i 2010. Et beløb på 31,1 mio. EUR er i 2010 knyttet til forskellige administrative funktioner, mens 1,1 mio. EUR er knyttet til forskellige bidrag og tilbagebetalinger i forbindelse med fællesskabsaftaler. Med hensyn til de to sidstnævnte beløb er størstedelen gået til at finansiere bestemte udgiftsposter (formålsbestemte indtægter).

Størstedelen af de formålsbestemte indtægter (76 %) er knyttet til delegationernes rejseudgifter: 24,3 mio. EUR blev inddrevet fra medlemsstaterne på grundlag af deres erklæringer om anvendelsen af rammebeløb til rejseudgifter i 2009. Derudover blev der betalt 2,2 mio. EUR af nogle af medlemsstaterne for supplerende tolkning til deres sprog.

I 2010 rådede GSR over 41,7 mio. EUR i formålsbestemte indtægter, der var akkumuleret inden 2010. Ved udgangen af regnskabsåret var der brugt 40 mio. EUR.

2. INDLEDNING

Denne beretning er i medfør af artikel 128 i finansforordningen baseret på årsregnskabet for 2010, resultaterne i de årlige aktivitetsrapporter fra Rådets anvisningsberettigede og oplysningerne om budgetgennemførelsen fra Rådets finansielle system.

Beretningen er også i overensstemmelse med forpligtelserne i artikel 122 i finansforordningen og artikel 185 i gennemførelsesbestemmelserne og giver et overblik over den budgetmæssige og økonomiske forvaltning i Rådet i 2010.

I kapitel 3 beskrives rammerne for udarbejdelse af 2010-budgettet, og kapitel 4 giver et overblik over gennemførelsen af budgetbevillingerne i 2010.

Gennemførelsen af 2010-budgettet opdelt på budgetposter fremgår af et skema i bilag 1.

3. MÅLSÆTNINGER OG BUDGET FOR REGNSKABSÅRET 2010

3.1. De vigtigste administrative målsætninger

De vigtigste administrative målsætninger for Generalsekretariatet for Rådet (GSR) i 2010 var:

— at sikre, at Det Europæiske Råd og dets formand kunne få en effektiv opstart og fungere effektivt

— yderligere fremskridt med den administrative modernisering. GSR har opstillet et ambitiøst program til forbedring af organisationsstrukturen. En række initiativer har eller vil få budgetmæssige konsekvenser (i form af både investeringsomkostninger og besparelser som følge af øget effektivitet)

— fortsættelse af Résidence Palace-byggeriet, der forventes færdigt i 2014

— tilpasning af organisationsstrukturen til oprettelsen af Tjenesten for EU's Optræden Udadtil.

3.2. Opstilling af Det Europæiske Råds og Rådets budget for 2010

3.2.1. Fælles budgetstruktur

Da Det Europæiske Råd bistås af Generalsekretariatet for Rådet (artikel 235, stk. 4, i TEUF), opføres udgifterne til dets drift i en budgetstruktur, der er fælles med Rådet (sektion II i Den Europæiske Unions budget) (1).

Oprettelsen af Det Europæiske Råd som en institution har navnlig haft to konsekvenser for sektion II i EU's budget:

— Udnævnelsen af formanden for Det Europæiske Råd og organisation af stab til støtte for formanden (kabinettet).

— Opførelse i EU's budget af udgifterne til topmøder, der tidligere blev afholdt af den medlemsstat, der varetog formandskabet.

3.2.2. Supplerende bevillinger i tilknytning til Lissabontraktaten

Ændringsskrivelsen til det foreløbige budgetforslag for regnskabsåret 2010 for Rådet (15639/1/09) omfattede en teknisk bevilling på yderligere 25 mio. EUR i sektion II i EU's budget (Det Europæiske Råd og Rådet; herefter kaldet "ERR").

Den tekniske bevilling på 25 mio. EUR byggede på en vurdering af, hvad der var nødvendigt for en effektiv lancering af Det Europæiske Råd og dets præsident.

Fordelingen af anslåede ekstrabeløb fremgår af skema 1.

Skema 1

Supplerende bevillinger i tilknytning til Lissabontraktaten

(mio. EUR) Anvendelse Beløb Det Europæiske Råd 12,1 Topmøder 6,5 Møder med tredjelande 2,5 Styrkelse af GSR's infrastruktur 3,1 Formanden for Det Europæiske Råd 6,0 Formandent 1,5 Kabinet og sikkerhed 4,5 Fælles beslutningstagning 1,9 Reserve 5,0 I alt 25,0

Af bevillingen på 25 mio. EUR gik 12,1 mio. EUR til at dække udgifterne til tilrettelæggelse af topmøder (de blev tidligere dækket af det siddende formandskab) og andre af Det Europæiske Råds møder. Det var planlagt, at 6 mio. EUR skulle dække personale- og driftsudgifter for formanden for Det Europæiske Råd og dennes kabinet.

Der blev afsat et beløb på 1,9 mio. EUR til at dække Rådets udgifter til mere omfattende procedurer med fælles beslutningstagning (f.eks. udarbejdelse af lovgivning, oversættelse til irsk).

Endelig blev der afsat 5 mio. EUR til reserve til uforudsete udgifter, som skulle dække uforudsete behov hos den nye institution og dens formand.

3.2.3. Budget 2010

ERR's budget for 2010 blev fastsat til et samlet beløb på 633,6 mio. EUR.

Stigningen på 30,7 mio. EUR (5,1 %) i forhold til budgettet for 2009 fordeler sig således:

— følgerne af Lissabontraktaten 25 mio. EUR

— en nominel forhøjelse på 12,9 mio. EUR (2)

— en reduktion af budgettet i faste priser på 7,2 mio. EUR.

For at tage højde for Lissabontraktaten blev ERR's stillingsfortegnelse for 2010 forøget med 60 stillinger: 32 stillinger (midlertidigt ansatte) til Det Europæiske Råds formands kabinet og 28 stillinger (faste stillinger) til at styrke forskellige tjenester i GSR, navnlig Presse og kommunikation, Protokol, Konferencer og infrastruktur samt Direktoratet for Overordnede Politiske Spørgsmål. Personalebehovene i GSR's andre tjenestegrene blev dækkes ved hjælp af omfordeling.

Skema 2 viser et sammendrag af budgettet for 2010 opdelt på kategorier. Det oprindelige budgetforslag (uden følgerne af Lissabontraktaten) viste en samlet stigning på 1,2 %. I de fleste af kategorierne var der en reduktion i forhold til 2009, og det var i princippet kun Rådets afgørelse om justering af vederlagene for 2009, der medførte en stigning i de pågældende kategorier. Reserven blev fastsat til samme beløb som foregående år, 2,5 mio. EUR (3).

Skema 2

ERR's budget for 2010 sammenholdt med Rådets budget for 2009 (opdelt på kategorier)

(EUR) Kategori Budget 2009 Budget 2010 uden traktaten Følgerne af traktaten (4) Budget 2010 med traktaten Forskel, % (uden traktaten) Forskel, % (med traktaten) 1 2 3 4 5=2/1 6=4/1 Stillingsfortegnelse 311 521 000 318 219 000 5 751 000 323 970 000 2,2 % 4,0 % Andre udgifter vedrørende ansatte 22 612 000 21 225 000 2 287 000 23 512 000 –6,1 % 4,0 % Ejendomme (afsnit II) 37 962 000 37 517 000 2 400 000 39 917 000 –1,2 % 5,1 % Databehandling (afsnit II) 34 097 000 34 048 000 1 469 000 35 517 000 –0,1 % 4,2 % Udgifter til tolkning 90 456 000 91 697 000 1 043 000 92 740 000 1,4 % 2,5 % Rejseudgifter, der afholdes af delegationerne 36 071 000 36 792 000 — 36 792 000 2,0 % 2,0 % Den Europæiske Unions Tidende 7 373 000 5 115 000 — 5 115 000 –30,6 % –30,6 % Afsnit III 34 310 000 35 939 000 — 35 939 000 4,7 % 4,7 % Refleksionsgruppen 1 060 000 533 000 — 533 000 –49,7 % –49,7 % Diverse (afsnit II) 10 950 000 11 467 000 7 050 000 18 517 000 4,7 % 69,1 % Reserve 1 440 000 2 500 000 3 500 000 6 000 000 73,6 % 316,7 % Tilsammen (undtagen ejendomserhvervelse 587 852 001 595 052 002 23 500 000 618 552 002 1,2 % 5,2 % Ejendomserhvervelse 15 000 000 15 000 000 — 15 000 000 — 0,0 % I alt 602 852 000 610 052 000 23 500 000 633 552 000 1,2 % 5,1 %

3.2.4. Budgettet for 2010 og de finansielle overslag for udgiftsområde 5 i EU's budget

Skema 3 giver en oversigt over udviklingen i EU's budget, afsnit II, i 2005-2010. I 2005 og 2006 svarede Rådets budgetudvikling til udviklingen for udgiftsområde 5 i de finansielle overslag.

Skema 3

Udviklingen i EU's budget, afsnit II (Det Europæiske Råd og Rådet), for udgiftsområde 5 i de finansielle overslag for 2005-2010

2005 2006 2007 2008 2009 (5) 2010 mio.EUR ændring mio.EUR ændring mio.EUR ændring mio.EUR ændring mio.EUR ændring mio.EUR ændring Udgiftsområde 5 6 360 3,3 % 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % ERR's/Rådets budget 563 3,9 % 592 5,2 % 594 0,3 % 595 0,2 % 603 1,3 % 634 5,1 % Andel af udgiftsområde 8,9 % 8,8 % –1,1 % 8,3 % –5,7 % 8,0 % –3,6 % 7,9 % –1,3 % 8,0 % 1,3 %

Som følge af forsigtig budgetforvaltning blev der efterhånden opnået reduktioner af Rådets andel i 2007, 2008 og 2009 (fra 8,9 % i 2005 til 7,9 % i 2009).

Rådets forsigtige budgetforvaltning fortsatte i 2010, da de yderligere beløb i forbindelse med Lissabontraktatens ikrafttræden kunne medtages på budgettet uden at øge afsnit II's andel af EU's budget (Det Europæiske Råd og Rådet) sammenholdt med udviklingen i udgiftsområde 5.

4. SAMLET OVERSIGT OVER GENNEMFØRELSEN AF BUDGETTET I 2010

4.1. Aktiviteter og målsætninger i 2010

4.1.1. Det Europæiske Råds og Rådets aktiviteter i 2010

GSR giver inden for rammerne af beretningen om de finansielle aktiviteter oplysninger om sine vigtigste aktiviteter og dermed en beskrivelse af Rådets og Det Europæiske Råds funktion i løbet af regnskabsåret.

Skema 4 giver en oversigt over udviklingen i antallet af møder, som GSR har tilrettelagt for Det Europæiske Råd og Rådet i 2003-2010. Ud over de 4 334»institutionelle« møder har GSR tilrettelagt yderligere 2 000 interne møder, uddannelseskurser, seminarer, informationsmøder, briefings og møder med tredjelande.

Skema 4

Udviklingen i antallet af møder i 2003-2010

Institutionelle møder 2003 2004 2005 2006 2007 2008 2009 2010 Topmøder (6) 6 5 3 3 3 5 7 7 Rådssamlinger 77 76 80 76 68 81 74 78 Coreper 134 128 123 120 106 144 130 122 Arbejdsgrupper 4 333 3 971 3 918 4 037 4 183 4 480 4 272 4 272 Tilsammen 4 550 4 180 4 124 4 236 4 360 4 710 4 483 4 334 Andre møder 2 209 2 392 2 791 2 713 1 735 2 051 2 021 1 996 I alt 6 759 6 572 6 915 6 949 6 095 6 761 6 504 6 330

En anden kvantitativ aktivitetsindikator er de retsakter, der er blevet offentliggjort i Den Europæiske Unions Tidende (EUT) (skema 5). I 2010 blev der offentliggjort 825 retsakter i EUT. Det skal bemærkes, at mængden af retsakter afhænger af, at lovgivningsprocessen afsluttes, inden retsakterne kan bearbejdes til de endelige tekster, der offentliggøres i EUT.

Skema 5

Udviklingen i antallet af retsakter i 2003-2010

2003 2004 2005 2006 2007 2008 2009 2010 Retsakter offentliggjort i EUT 1 045 1 118 1 056 1 317 1 000 1 274 829 825

4.1.2. Opfyldelse af de administrative målsætninger i 2010

Opfyldelsen af de målsætninger, som var opstillet for regnskabsåret 2010, kan resumeres således:

— Effektiv lancering og funktion af Det Europæiske Råd GSR udarbejdede nye procedurer, retningslinjer og instrukser for at sikre, at Det Europæiske Råds nye behov prompte blev imødekommet. Fra begyndelsen af 2010 stillede GSR også personale til rådighed (mise à disposition) for Det Europæiske Råd for at lette lanceringen af den nye institution.

— Konsolidering af organisationsstrukturen I 2010 rekrutterede GSR 275 personer (216 fastansatte tjenestemænd og 59 midlertidigt ansatte). I løbet af året forlod 162 tjenestemænd og 49 midlertidigt ansatte Rådet, hvilket resulterede i en nettostigning på 64 besatte stillinger i Rådets stillingsfortegnelse.

— Administrativ modernisering Som del af den administrative modernisering fornyede GSR sin elektroniske e-mail-applikation og -infrastruktur for at skabe større kompatibilitet med de andre it-applikationer, som GSR og de øvrige institutioner anvender. GSR indførte også et nyt system for intern mobilitet, der giver bedre mulighed for at matche stillingernes krav med medarbejdernes kompetencer. Som reaktion på den økonomiske krise og for at forbedre europæiske virksomheders likviditet foreslog Europa-Kommissionen i april 2009 (7) at reducere betalingstiden for fakturaer til 30 dage. GSR tilpassede sit finansielle kredsløb i 2010 for at overholde dette direktiv. Den tid, der gennemsnitligt gik, før en faktura blev betalt i GSR, var 27 dage i GSR i 2010.

— Ejendomspolitik Projektet om at renovere Résidence Palace og omdanne det til sæde for Det Europæiske Råd og Ministerrådet er nu på et stadium, hvor 60 % af konsolideringen af bygningen er færdiggjort. Efter afslutning af konsolideringsfasen er det planen, at selve byggearbejdet skal påbegyndes i andet halvår 2011.

— Forberedelse af tilpasningen til følgerne af oprettelsen af Tjenesten for EU's Optræden Udadtil (EU-Udenrigstjenesten) I 2010 forberedte GSR sin organisation på de ændringer, som oprettelsen af EU-Udenrigstjenesten vil medføre i 2011. Den ændringsskrivelse (8) til budgetforslaget for 2011, der blev fremsendt den 17. september 2010, indeholdt et forslag om at overføre ressourcer fra Kommissionen og fra Rådet til Tjenesten for EU's Optræden Udadtil. Med hensyn til menneskelige ressourcer overføres der 411 stillinger på stillingsfortegnelsen, og med hensyn til bevillinger overføres der for regnskabsåret 201179,7 mio. EUR fra ERR's budget til EU-Udenrigstjenesten.

4.2. Indtægter

Skema 6 giver en oversigt over det samlede resultat af forvaltningen af indtægter i 2010. Det samlede omfang af forvaltningen af indtægter i form af erhvervede rettigheder, dvs. de udstedte indtægtsordrer, var 7,7 mio. EUR mindre i 2009. En af de væsentligste årsager er, at Det Europæiske Råds topmøder nu finansieres over ERR's budget og ikke længere af det siddende formandskab (et beløb på 5-6 mio. EUR pr. år).

Skema 6

Oversigt over indtægterne i 2010 (opdelt på afsnit)

(EUR) Afsnit Erhvervede rettigheder Opkrævede indtægter Endnu ikke opkrævet 4 EF-skatter og diverse EF-afgifter 62 668 445 60 615 777 2 052 668 5 Indtægter fra institutionens administration 36 758 666 31 143 022 5 615 644 6 Bidrag og tilbagebetalinger i forbindelse med aftaler osv. 1 088 215 1 088 215 7 Morarenter 561 561 9 Diverse indtægter 6 116 4 350 1 765 I alt 100 522 003 92 851 925 7 670 078

De erhvervede rettigheder (enten fremført fra 2009 eller erhvervet i 2010) beløb sig til 100,5 mio. EUR. 92,9 mio. EUR af dette beløb (92 %) blev opkrævet i regnskabsåret, medens 7,7 mio. EUR (8 %) skal opkræves i 2011.

4.2.1. Indtægter akkumuleret i 2010

Det oprindelige overslag over indtægterne i regnskabsåret 2010 var på 54 mio. EUR (skema 7). I løbet af regnskabsåret blev et beløb på 93,9 mio. EUR bogført som erhvervede rettigheder, hvoraf 86,7 mio. EUR blev opkrævet. De resterende 7,2 mio. EUR skulle opkræves i 2011.

Skema 7

Indtægter akkumuleret i 2010 (opdelt på artikler, EUR)

(EUR) Artikel Oprindeligt overslag over indtægter Erhvervede rettigheder Opkrævede indtægter Endnu ikke opkrævet 400 Provenu af skat på lønninger osv. 25 038 000 23 733 867 23 732 517 1 351 404 Provenu af det særlige fradrag i vederlag 2 302 000 3 759 245 3 759 017 229 410 Personalets bidrag til pensionsordningen 26 605 000 27 503 786 27 501 115 2 672 411 Overførsler eller tilbagekøb af personalets pensionsrettigheder 6 490 827 4 545 769 1 945 058 500 Indtægter fra salg af løsøre 6 710 6 710 511 Indtægter ved udlejning og fremleje af fast ejendom 896 838 801 153 95 685 520 Afkast af investeret kapital, bankrenter og andre renter 205 077 204 916 161 550 Indtægter fra tjenesteydelser og arbejder osv. 149 787 129 838 19 949 551 Indtægter fra tredjemand for tjenesteydelser og arbejder osv. 23 962 19 718 4 243 570 Indtægter fra tilbagebetaling af uretmæssigt udbetalte beløb osv. 27 980 702 23 085 971 4 894 731 571 Indtægter, der har et bestemt formal, osv. 573 Andre bidrag og tilbagebetalinger i forbindelse med den administrative drift 2 019 997 1 793 793 226 204 580 Diverse godtgørelser 631 Bidrag som led i Schengenreglerne 1 079 340 1 079 340 700 Morarenter 561 561 900 Diverse indtægter 4 350 4 350 I alt 53 945 000 93 855 050 86 664 768 7 190 282

Den positive forskel mellem det oprindelige overslag og de erhvervede rettigheder (40 mio. EUR) er hovedsagelig et resultat af

— opkrævning af dele af de beløb, der i tidligere år blev udbetalt til medlemsstaterne til finansiering af delegationernes rejseudgifter, efter at disse havde indsendt deres opgørelser for 2009 (24,9 mio. EUR) (artikel 570)

— overførsel af 105 tjenestemænds pensionsrettigheder (6,5 mio. EUR) (artikel 411)

— opkrævning af betalinger fra medlemsstaterne for ekstra tolkning efter anmodning til visse sprog (2,4 mio. EUR) (artikel 570)

— bidrag fra andre institutioner og betalinger fra Rådets ansatte til Rådets vuggestue (0,6 mio. EUR) (artikel 573)

— betalinger fra Den Europæiske Tilsynsførende for Databeskyttelse for oversættelse udført af GSR (0,2 mio. EUR) (artikel 573)

— bidrag til administrationsudgifter som led i Schengenreglerne sammen med Island og Norge (1,1 mio. EUR) (artikel 631).

4.2.2. Indtægter akkumuleret inden 2010

Et beløb på 6,7 mio. EUR, der vedrørte udestående indtægtsordrer, blev fremført til opkrævning fra 2009 til 2010. Det fremførte beløb var næsten 50 % lavere end året før. Som det fremgår af skema 8, blev 6,2 mio. EUR (93 %) af det udestående beløb opkrævet i 2010, og 0,5 mio. EUR blev fremført til 2011.

Skema 8

Indtægter akkumuleret i 2010 (opdelt på artikler)

(EUR) Artikel Rettigheder erhvervet inden 2010 Opkrævede indtægter Endnu ikke opkrævet 400 Provenu af skat på lønninger osv. 1 735 1 476 260 404 Provenu af det særlige fradrag i vederlag 162 155 7 410 Personalets bidrag til pensionsordningen 8 329 6 037 2 291 411 Overførsler eller tilbagekøb af personalets pensionsrettigheder 1 170 493 1 069 692 100 800 500 Indtægter fra salg af løsøre 383 383 511 Indtægter ved udlejning og fremleje af fast ejendom 301 542 148 581 152 961 520 Afkast af investeret kapital, bankrenter og andre renter 550 Indtægter fra tjenesteydelser og arbejder osv. 4 172 4 172 551 Indtægter fra tredjemand for tjenesteydelser og arbejder osv. 14 524 13 627 897 570 Indtægter fra tilbagebetaling af uretmæssigt udbetalte beløb osv. 4 843 122 4 759 117 84 006 571 Indtægter, der har et bestemt formål, osv. 573 Andre bidrag og tilbagebetalinger i forbindelse med den administrative drift 311 407 175 041 136 366 580 Diverse godtgørelser 443 443 631 Bidrag som led i Schengenreglerne 8 875 8 875 900 Diverse indtægter 1 765 1 765 I alt 6 666 953 6 187 157 479 796

Opkrævningen af indtægter akkumuleret inden 2010 kommer hovedsagelig fra følgende kilder:

— 1,1 mio. EUR vedrørende overførsel af pensionsrettigheder (artikel 411)

— 3,8 mio. EUR, der stammer fra underforbrug af medlemsstaternes rammebeløb til rejseudgifter i 2008 (artikel 570)

— 0,5 mio. EUR for reparation og vedligeholdelse af edb-hardware og -software (artikel 570)

— 0,4 mio. EUR som refusion af procesomkostninger (artikel 570).

4.3. Udgifter i 2010

4.3.1. Oversigt over gennemførelsen af budgettet i 2004-2010

I de sidste syv år har den samlede gennemførelsesprocent for Rådets/ERR's budget været på ca. 94-97 % (se diagram 1). I 2009 blev Rådets budget imidlertid reduceret ved »ændringsbudget nr. 10/2009 til EU-budgettet« med 40 mio. EUR. Beløbet blev overført som Rådets bidrag til den europæiske økonomiske genopretningsplan (EERP).

Som det ses af diagram 1, er de betalinger, der er foretaget inden for regnskabsåret, steget i de senere år, mens de samlede beløb, der er fremført til det følgende regnskabsår, er faldet.

Diagram 1

Samlet gennemførelse af budgettet i 2004-2010

De fremførte bevillinger falder inden for to hovedkategorier: drift og ejendomme. Den første kategori vedrører forpligtelser, der var behørigt indgået inden regnskabsårets udgang, men hvor ydelserne ikke var leveret, og/eller fakturaerne ikke var modtaget inden årets udgang.

Den anden vedrører GSR's erhvervelse af ejendomme såsom LEX-Bygningen, vuggestuen og Résidence Palace. Gennem de seneste par år har GSR kunnet anvende besparelserne fra budgetgennemførelsen til finansiering af disse erhvervelser. Dette har dernæst givet en væsentlig reduktion af de samlede omkostninger til byggeprojekterne, navnlig hvad angår renteudgifter.

I 2010 blev der foretaget to udbetalinger for erhvervelsen af Résidence Palace: 15 mio. EUR i februar og 40 mio. EUR i december.

4.3.2. Gennemførelse af bevillingerne, opdelt på kategorier, i 2010

Analysen af udgifterne i 2010 vises i en oversigt, hvor udgifterne er samlet i de 12 vigtigste kategorier.

I skema 9 sammenlignes det endelige budget efter overførsler (spalte 2) med resultatet af budgettet i forpligtelser (spalte 3). Forskellen mellem det endelige budget og de bevillinger, der er indgået forpligtelser for, svarer til de beløb, der ikke er brugt i løbet af regnskabsåret 2010.

Skema 9

Oversigt over gennemførelsen af budgettet i 2010 (opdelt på kategorier)

(EUR) Kategori Budget 2010 (oprindeligt) Budget 2010 (9) (endeligt) Forpligtelser Gennemførelsesprocent Bortfaldne bevillinger 1 2 3 4=3/2 5=2–3 Stillingsfortegnelsen 323 970 000 323 727 000 315 055 730 97,3 % 8 671 270 Andre udgifter vedrørende ansatte 23 512 000 23 512 000 21 480 604 91,4 % 2 031 396 Ejendomme (afsnit II) 39 917 000 39 602 000 37 707 683 95,2 % 1 894 317 Databehandling (afsnit II) 35 517 000 33 473 000 33 318 186 99,5 % 154 814 Udgifter til tolkning 92 740 000 65 254 740 56 155 695 86,1 % 9 099 045 Rejseudgifter, der afholdes af delegationerne 36 792 000 31 707 760 24 823 821 78,3 % 6 883 939 Den Europæiske Unions Tidende 5 115 000 4 415 000 4 415 000 100,0 % — Afsnit III 35 939 000 36 169 000 31 729 080 87,7 % 4 439 920 Refleksionsgruppen 533 000 533 000 353 857 66,4 % 179 143 Diverse (afsnit II) 18 517 000 14 158 500 12 816 290 90,5 % 1 342 210 Reserve 6 000 000 6 000 000 6 000 000 Tilsammen (undt. ejendomserhvervelse) 618 552 000 578 552 000 537 855 947 93,0 % 40 696 053 Ejendomserhvervelse 15 000 000 55 000 000 55 000 000 100,0 % I alt 633 552 000 633 552 000 592 855 947 93,6 % 40 696 053

Den samlede gennemførelse af 2010-budgettet, der indbefatter forskudsbetalingerne til Résidence Palace-bygningen, er på 93,6 %.

Forskellen mellem de oprindelige budgetoverslag og gennemførelsen kan forklares således:

— Fordi stillingerne i stillingsfortegnelsen ikke var besat i fuldt omfang (i gennemsnit 92 % (10)), forblev et beløb på 4,7 mio. EUR ubrugt.

— Det beløb, der var afsat til forhøjelsen af vederlagene i 2010, og som byggede på Kommissionens overslag (2,2 %), var klart højere end den justering (0,1 %), som Rådet traf afgørelse om den 20.12.2010. Derfor var der ikke behov for beløbet på 4 mio. EUR.

— Det skal dog bemærkes, at forhøjelsen af vederlagene fra den 1.7.2009 (forhøjelse på 1,85 % eller 8 mio. EUR) blev betalt over budgetposterne i denne kategori. Uden disse betalinger ville budgetgennemførelsen i denne kategori have været 2,5 % lavere.

— Omkring 45 % (0,9 mio. EUR) af den samlede besparelse på 2 mio. EUR i kategorien andre udgifter vedrørende ansatte skyldes, at der har været færre udgifter i forbindelse med missioner. Færre udbetalinger for udstationerede nationale eksperter, kontraktansatte og andre eksterne ydelser giver en besparelse på 0,6 mio. EUR. Derudover giver det reducerede behov for aktiviteter som f.eks. uddannelse 0,1 mio. EUR og for lægelige ydelser 0,1 mio. EUR.

— I kategorien ejendomme (i afsnit II, bortset fra Résidence Palace) skyldes det ubrugte beløb på 1,9 mio. EUR udsættelse til 2011 af indretningsarbejder vedrørende sikkerhed (0,8 mio. EUR) og et mindre behov for andre indretnings- og installationsarbejder i Rådets lokaler (0,7 mio. EUR). Lavere lejeudgifter og udgifter til kontrakter vedrørende forebyggelse og overvågning er grunden til andre 0,2 mio. EUR.

— Der blev sparet et beløb på 2,1 mio. EUR på it-udgifter på grund af mindre behov for: — ekstern bistand og rådgivning (1,4 mio. EUR) — reparation og vedligeholdelse af hardware og software (0,6 mio. EUR) — telekommunikation (0,1 mio. EUR).

— Færre afholdte udgifter til tolkning (36,6 mio. EUR) skyldes — besparelser på 16,5 mio. EUR til generel tolkning — færre afholdte udgifter til rammebeløbene til tolkning efter anmodning fra de enkelte sprog, som beløb sig til i alt 20,1 mio. EUR.

— Det beløb, der var til rådighed til delegationernes rejseudgifter efter overførsler, var på 50 mio. EUR. Det oprindelige budget var på 36,8 mio. EUR, og derudover blev der overført 13,2 mio. EUR fra besparelserne på tolkning efter anmodning (11). Da medlemsstaterne skulle tilbagebetale ikke-afholdte beløb fra tidligere år, blev der kun indgået forpligtelser for 24,8 mio. EUR med henblik på efterfølgende betalinger i budgettet for 2010.

— Gennemførelsen af bevillingerne til Den Europæiske Unions Tidende var 0,7 mio. EUR (14 %) mindre end forudset i budgettet. De færre afholdte udgifter er resultat af en ny kontrakt med Publikationskontoret, hvorefter prisen pr. side i 2010 faldt med 25 %.

— I afsnit III kan den forholdsvis lave gennemførelsesprocent forklares ud fra følgende faktorer: — forsinkelsen i gennemførelsen af SESAME-projektet (2,8 mio. EUR) — det mindre behov for udgifter i forbindelse med ejendomme (0,5 mio. EUR) — det mindre behov for missions- og rejseudgifter til delegerede og udstationerede nationale eksperter (0,4 mio. EUR).

De færre afholdte udgifter i budgettet gav mulighed for at omfordele 40 mio. EUR ud over de 15 mio. EUR, der var øremærket i budgettet, til forskudsbetalinger til Résidence Palace.

4.3.3. Budgetændringer i 2010

I regnskabsåret 2010 blev bevillingerne omfordelt ved forskellige overførsler. Skema 10 viser de afgørelser, hvorved budgetbevillingerne blev ændret i 2008-2010.

Skema 10

Budgetændringer i 2008-2010

Ændring Antal Type Retsgrundlag 2008 2009 2010 Ændringsbudgetter Artikel 29 i FF 0 1 0 Overførsel B Artikel 22 i FF 72 46 47 Overførsel C Artikel 22 i FF 3 2 2 Overførsel D Artikel 24 i FF 1 0 0 I alt 76 49 49

C-overførslerne, der indebærer underretning af budgetmyndigheden (i overensstemmelse med finansforordningens artikel 22, stk. 1-3), blev foretaget for at styrke følgende poster:

— C1-overførsel den 29.10.2010: — vedligeholdelsesarbejder i Rådets bygninger (1 mio. EUR) — udgifter til sikkerhed og overvågning (0,3 mio. EUR) — vand, gas, elektricitet og varme (0,1 mio. EUR).

— C2-overførsel den 19.11.2010: — forfinansiering af Résidence Palace-bygningen (40 mio. EUR) — godtgørelser til udstationerede nationale militærpersoner (0,2 mio. EUR).

I 2010 blev ERR's budget internt ændret ved 47 B-overførsler, hvis retsgrundlag var finansforordningens artikel 22, stk. 4. Selv om disse overførsler ikke kræver forudgående underretning af budgetmyndigheden, skal de være behørigt begrundet, hvad angår både de poster, bevillingerne overføres til, og de poster, de skal tages fra.

Skema 11 giver en oversigt over de budgetposter, som blev ændret væsentligt (12) i 2010 ved forskellige overførsler.

Skema 11

Budgetposter, for hvilke der blev foretaget væsentlige overførsler i 2010

(EUR) Konto/Artikel Udgiftsomåde Type overførsel Oprindeligt budget 2010 Overførsler Endelige bevillinger Forskel 1102 Vedtægtsbestemte rettigheder knyttet til den ansattes personlige forhold B 60 026 000 2 050 000 62 076 000 3 % 1106 Vedtægtsbestemte rettigheder ved tiltræden, forflyttelse og udtræden B 5 540 000 –2 050 000 3 490 000 –37 % 1200 Øvrige ansatte B 3 970 000 365 000 4 335 000 9 % 1201 Udstationerede nationale eksperter B 1 522 000 – 450 000 1 072 000 –30 % 2002 Ejendomserhvervelse C 15 000 000 40 000 000 55 000 000 267 % 2003 Indretnings- og installationsarbejder C 4 160 000 – 900 000 3 260 000 –22 % 2010 Rengøring og vedligeholdelse B,C 14 378 000 1 411 500 15 789 500 10 % 2011 Vand, gas, elektricitet og opvarmning B,C 5 086 000 – 914 500 4 171 500 –18 % 2012 Bygningens sikkerhed og overvågning B,C 8 410 000 367 000 8 777 000 4 % 2100 Indkøb af edb-hardware og -software B,C 7 925 000 512 100 8 437 100 6 % 2101 Eksterne tjenesteydelser med henblik på anvendelse og etablering af edbsystemer B,C 17 996 000 – 540 100 17 455 900 –3 % 2102 Vedligeholdelse og reparation af edb-hardware og -software B,C 4 953 000 –1 278 000 3 675 000 –26 % 2103 Telekommunikation B,C 4 643 000 – 738 000 3 905 000 –16 % 211 Inventar B,C 1 259 000 – 260 000 999 000 –21 % 2120 Indkøb og udskiftning af teknisk materiel og tekniske anlæg B,C 2 635 000 –1 096 000 1 539 000 –42 % 2200 Rejseudgifter, der afholdes af delegationerne B,C 36 792 000 –5 084 240 31 707 760 –14 % 2202 Udgifter til tolkning B,C 92 740 000 –27 485 260 65 254 740 –30 % 2204 Diverse udgifter til interne møder B,C 3 956 000 –1 897 166 2 058 834 –48 % 2211 Den Europæiske Unions Tidende C 5 115 000 – 700 000 4 415 000 –14 % 3200 Indkøb af edb-hardware og -software B 6 700 000 – 716 000 5 984 000 –11 % 3202 Vedligeholdelse og reparation af edb-hardware og -software B 750 000 618 000 1 368 000 82 %

4.4. Fremførte bevillinger

4.4.1. Gennemførelsen vedrørende fremførte bevillinger fra 2009

Som vist i skema 12 blev der fremført et beløb på 41 mio. EUR fra 2009 til 2010. Siden 2007 er det årlige fremførte beløb faldet fra 55 mio. EUR til 41 mio. EUR i 2009 (en reduktion på 25 %).

Skema 12

Gennemførelsen vedrørende fremførte bevillinger fra 2009 (opdelt på kategorier)

(EUR) Kategori Bevillinger fremført fra 2009 Betalinger 2010 Gennemførelsesprocent Bortfaldne bevillinger 1 2 3=2/1 4=1–2 Stillingsfortegnelse 409 730 296 805 72,4 % 112 925 Øvrige personaleudgifter 2 906 972 1 966 167 67,6 % 940 805 Bygninger (afsnit II) 10 350 850 8 940 101 86,4 % 1 410 749 Databehandling (afsnit II) 11 464 268 10 009 675 87,3 % 1 454 594 Udgifter til tolkning 4 758 739 4 404 471 92,6 % 354 268 Rejseudgifter, der afholdes af delegationerne — — — Den Europæiske Unions Tidende 2 091 851 1 265 854 60,5 % 825 998 Afsnit III 6 706 915 5 490 672 81,9 % 1 216 243 Refleksionsgruppen 46 556 34 441 74,0 % 12 115 Diverse (afsnit II) 2 326 494 1 833 125 78,8 % 493 369 Reserve — — — I alt 41 062 375 34 241 310 83,4 % 6 821 065

Gennemførelsesprocenten for de bevillinger, der blev fremført fra 2009, var på 83,4 %. Selv om der er sket en forøgelse af gennemførelsen sammenholdt med året før, har den samlede gennemførelse endnu ikke nået det forventede niveau (> 95 %).

Hovedårsagerne til den lave gennemførelsesprocent er

— hel eller delvis manglende levering til GSR af bestilte arbejder, varer eller tjenester i årets løb

— manglende modtagelse af fakturaer for leverede arbejder, tjenester eller varer. Det skal bemærkes, at dette nødvendigvis udgør en budgetbyrde for kommende år.

4.4.2. Bevillinger fremført fra 2010 til 2011

De bevillinger, der blev fremført fra 2010 til 2011, udgjorde i alt 49,8 mio. EUR, hvilket er 8,7 mio. EUR mere end året før (skema 13).

Skema 13

Gennemførelsen vedrørende fremførte bevillinger fra 2010 til 2011 (opdelt på kategorier)

(EUR) Kategori Budget 2010 (oprindeligt) Budget 2010 (13) (endeligt) Forpligtelser Bevillinger fremført til 2011 Fremførelsesprocent 1 2 3 4 5=4/3 Stillingsfortegnelse 323 970 000 323 727 000 315 055 730 458 005 0,1 % Øvrige personaleudgifter 23 512 000 23 512 000 21 480 604 3 750 088 17,5 % Bygninger (afsnit II) 39 917 000 39 602 000 37 707 683 10 083 292 26,7 % Databehandling (afsnit II) 35 517 000 33 473 000 33 318 186 13 650 299 41,0 % Udgifter til tolkning 92 740 000 65 254 740 56 155 695 6 082 706 10,8 % Rejseudgifter, der afholdes af delegationerne 36 792 000 31 707 760 24 823 821 — 0,0 % Den Europæiske Unions Tidende 5 115 000 4 415 000 4 415 000 2 411 962 54,6 % Afsnit III 35 939 000 36 169 000 31 729 080 8 449 665 26,6 % Refleksionsgruppen 533 000 533 000 353 857 68 310 19,3 % Diverse (afsnit II) 18 517 000 14 158 500 12 816 290 4 807 312 37,5 % Reserve 6 000 000 6 000 000 — Tilsammen (eksl. erhvervelser) 618 552 000 578 552 000 537 855 947 49 761 639 9,3 % Ejendomserhvervelse 15 000 000 55 000 000 55 000 000 — I alt 633 552 000 633 552 000 592 855 947 49 761 639 8,4 %

Stigningen i fremførte beløb i 2010 sammenholdt med 2009 skyldes hovedsagelig følgende kategorier:

— øvrige personaleudgifter, navnlig bevillinger til missioner, med 1,1 mio. EUR

— databehandling (afsnit II), navnlig eksterne ydelser og konsulenter, med 2,1 mio. EUR

— udgifter til tolkning med 1,3 mio. EUR

— edb-udgifter i afsnit III med 2,5 mio. EUR

— Diverse (afsnit II): fornyelse af multimedieudstyr i konferencelokalerne med 1 mio. EUR.

4.5. Formålsbestemte indtægter

4.5.1. Formålsbestemte indtægter akkumuleret inden 2010

De formålsbestemte indtægter, der var akkumuleret inden 2010, beløb sig til i alt 41,7 mio. EUR. Heraf blev der indgået forpligtelser for 40 mio. EUR, og 1,7 mio. EUR blev fremført til 2011 (skema 14). Det beløb, der var til rådighed ved udgangen af regnskabsåret 2010, var 70 % (4,3 mio. EUR) lavere end i 2009. Trods den positive udvikling i anvendelsen af de formålsbestemte indtægter fra før 2010 bør beløbet i princippet være på 0 ved regnskabsårets udgang (artikel 10 i FF).

Skema 14

Gennemførelsen vedrørende formålsbestemte indtægter akkumuleret inden 2010 (opdelt på kategorier)

(EUR) Kategori Formålsbestemte indtægter inden 2010 Forpligtelser Formålsbestemte indtægter til rådighed 1 2 3=1–2 Stillingsfortegnelse 1 813 471 1 813 471 — Øvrige personaleudgifter 3 015 226 2 172 592 842 634 Bygninger (afsnit II) 1 686 125 1 634 793 51 332 Databehandling (afsnit II) 2 003 020 1 725 134 277 886 Udgifter til tolkning 9 866 351 9 866 351 — Rejseudgifter, der afholdes af delegationerne 18 982 681 18 982 681 — Den Europæiske Unions Tidende 307 413 307 413 — Afsnit III 1 594 362 1 086 505 507 857 Diverse (afsnit II) 2 464 554 2 399 937 64 617 Reserve — — — I alt 41 733 201 39 988 877 1 744 325

De beløb, der er til rådighed ved udgangen af 2010, vedrører navnlig

— øvrige personaleudgifter i forbindelse med vuggestuer og fritidshjem, 0,7 mio. EUR

— databehandling, navnlig ekstern service og rådgivning, 0,3 mio. EUR

— afsnit III, delegationernes rammebeløb til rejseudgifter i forbindelse med FSFP, 0,5 mio. EUR.

4.5.2. Formålsbestemte indtægter akkumuleret i 2010

De formålsbestemte indtægter, der blev akkumuleret i 2010, beløb sig til i alt 32 mio. EUR (skema 15). Heraf blev 4,7 mio. EUR brugt i løbet af regnskabsåret, og et beløb på 27,3 mio. EUR blev fremført til 2011 i overensstemmelse med artikel 10 i FF.

Skema 15

Gennemførelsen vedrørende formålsbestemte indtægter akkumuleret i 2010 (opdelt på kategorier)

(EUR) Kategori Formålsbestemte indtægter 2009 Forpligtelser Formålsbestemte indtægter til rådighed 1 2 3=1–2 Stillingsfortegnelse 1 230 778 1 230 778 Øvrige personaleudgifter 1 216 173 7 865 1 208 308 Bygninger (afsnit II) 978 547 356 001 622 546 Databehandling (afsnit II) 892 045 191 624 700 421 Udgifter til tolkning 2 227 077 2 227 077 Rejseudgifter, der afholdes af delegationerne 23 359 896 3 654 819 19 705 077 Den Europæiske Unions Tidende 250 228 250 228 Afsnit III 1 038 349 49 673 988 675 Diverse (afsnit II) 837 496 425 038 412 459 Reserve — — — I alt 32 030 590 4 685 020 27 345 569

Størstedelen (76 %) af de formålsbestemte indtægter er knyttet til rejseudgifter til delegationerne (23,4 mio. EUR i afsnit II og 0,9 mio. EUR i afsnit III). Beløbet på 2,2 mio. EUR til tolkning stammer fra supplerende betalinger for visse sprog.

Resten er hovedsagelig knyttet til andre institutioners tilbagebetaling af beløb for forskellige aktiviteter og systemer, såsom deltagelse i det fælles finansielle system med Rådet, betaling for pladser i Rådets vuggestuer og andre bidrag og tilbagebetalinger i forbindelse med Rådets administration.

(1) Artikel 316 i TEUF: "Europa-Parlamentets, Det Europæiske Råds og Rådets, Kommissionens samt Den Europæiske Unions Domstols udgifter opføres i særskilte afsnit i budgettet, dog således at en særlig ordning kan gennemføres for visse fællesudgifter."

(2) Inflation i 2009-2010: 2,0 %, justering af vederlag og rammebeløb til tolkning 2,2 %.

(3) I 2009 blev reserven reduceret med 1,06 mio. EUR for at finansiere arbejdet i Refleksionsgruppen.

(4) Ændringsskrivelsens (15639/1/09) samlede indvirkning på Rådets foreløbige budgetforslag for 2010 på 25 mio. EUR er inkl. en forøgelse på 23,5 mio. EUR + 1,5 mio. EUR, der er øremærket fra reserven på 2,5 mio. EUR.

(5) Det endelige budget efter fradrag af 40 mio. EUR for den europæiske økonomiske genopretningsplan i december 2009 var på 563 mio. EUR.

(6) 6 møder i Det Europæiske Råd og 1 topmøde med stats- og regeringscheferne i euroområdet i 2010.

(7) Europa-Parlamentets og Rådets direktiv (KOM(2009) 126 endelig) om bekæmpelse af forsinket betaling i handelstransaktioner

(8) 14329/10 FIN 428: Ændringsskrivelse nr. 1 til forslaget til budget for 2011.

(9) Inkl. interne omfordelinger af bevillingerne.

(10) I 2009 var i gennemsnit 91 % af stillingerne besat. Begge år blev de relevante bevillinger nedsat med en fast sats på 7 %.

(11) I overensstemmelse med afgørelse nr. 111/07 overfører GSR 66 % af de ikke-afholdte beløb til delegationernes rammebeløb til rejseudgifter, idet disse beløb skal anvendes inden for det samme regnskabsår. I 2010 svarede dette til et beløb på 13,2 mio. EUR.

(12) Nettobeløb > 250 000 EUR.

(13) Inkl. Interne omfordelinger af bevillingerne.